
ΤΕΥΧΟΣ ΔΕΥΤΕΡΟ 


Αρ 


. Φύλλου 3800 


ΑΠΟΦΑΣΕΙΣ 

Αριθ. 2430/110502 

Τροποποίηση της υπουργικής απόφασης 397/ 
18235/2017 (Β' 601) «Αρμόδια Αρχή, διαδικα¬ 
σία και δικαιολογητικά αναγνώρισης των Ορ¬ 
γανώσεων Παραγωγών (Ο.Π.) και των Ενώσεών 
τους (Ε.Ο.Π.), καθώς και των Ομάδων Παραγω¬ 
γών (Ομ.Π)». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Του άρθρου 62 παρ. 2 περ. α' του ν. 4235/2014 «Διοι¬ 
κητικά μέτρα, διαδικασίες και κυρώσεις στην εφαρμογή 
τηςενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α' 32), 
όπως η παρ. 2 τροποποιήθηκε με την παρ. 2 του άρθρου 
46 του ν. 4384/2016 «Αγροτικοί Συνεταιρισμοί, μορφές 
συλλογικής οργάνωσης του αγροτικού χώρου και άλλες 
διατάξεις» (Α' 78). 

β) Του άρθρου 69 παρ. 2 του ν. 4314/2014 «Α) Για τη 
διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την προγραμματική περίοδο 
2014-2020, Β) Ενσωμάτωση της Οδηγίας 2012/17 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ 1156/16.6.2012) στο ελληνικό δίκαιο, 
τροποποίηση του ν. 3419/2005 (Α' 297) και άλλες δια¬ 
τάξεις» (Α' 265). 

γ) Τις διατάξεις του άρθρου 37 του ν. 4384/2016 (Α' 78), 
όπως τροποποιήθηκαν από τις διατάξεις του άρθρου 65 
τουν. 4484/2017 (ΑΊ10) και ισχύουν. 

δ) Του άρθρου 90 του «Κώδικα νομοθεσίας για την Κυ¬ 
βέρνηση και τα κυβερνητικά Όργανα», όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. Τους Κανονισμούς (ΕΕ) αριθ.: 

α) 1305/2013 του Ευρωπαϊκού Κοινοβουλίου και του 
Συμβουλίου, της 17ης Δεκεμβρίου 2013, για τη στήριξη 


της αγροτικής ανάπτυξης από το Ευρωπαϊκό Γεωργικό 
Ταμείο Αγροτικής Ανάπτυξης (ΕΓΤΑΑ) και την κατάργηση 
του κανονισμού (ΕΚ) αριθ. 1698/2005 του Συμβουλίου 
(ΕΕ Ε 347 της 20.12.2013, ο. 487), όπως τροποποιήθηκε 
και ισχύει. 

β) 1308/2013 του Ευρωπαϊκού Κοινοβουλίου και του 
Συμβουλίου, της 17ης Δεκεμβρίου 2013, για τη θέσπιση 
κοινής οργάνωσης των αγορών γεωργικών προϊόντων 
και την κατάργηση των κανονισμών (ΕΟΚ) αριθ. 922/72, 
(ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 
1234/2007 του Συμβουλίου (ΕΕ I 347 της 20.12.2013, 
ο. 671), όπως τροποποιήθηκε και ισχύει. 

γ) 1379/2013 του Ευρωπαϊκού Κοινοβουλίου και του 
Συμβουλίου, της 11 ης Δεκεμβρίου 2013, για την κοι¬ 
νή οργάνωση των αγορών των προϊόντων αλιείας και 
υδατοκαλλιέργειας, την τροποποίηση των κανονισμών 
του Συμβουλίου (ΕΚ) αριθ. 1184/2006 και (ΕΚ) αριθ. 
1224/2009 και την κατάργηση του κανονισμού (ΕΚ) 
αριθ. 104/2000 του Συμβουλίου (ΕΕ Ι_ 354της 28.12.2013, 
ο. 1), όπως τροποποιήθηκε και ισχύει. 

δ) 508/2014 του Ευρωπαϊκού Κοινοβουλίου και του 
Συμβουλίου, της 15ης Μάίου 2014, για το Ευρωπαϊκό 
Ταμείο Θάλασσας και Αλιείας και για την κατάργηση 
των κανονισμών του Συμβουλίου (ΕΚ) αριθ. 2328/2003, 
(ΕΚ) αριθ. 861/2006, (ΕΚ) αριθ. 1198/2006 και (ΕΚ) αριθ. 
791/2007 και του κανονισμού (ΕΕ) αριθ. 1255/2011 του 
Ευρωπαϊκού Κοινοβουλίου και του Συμβουλίου (ΕΕ 1149 
της 20.5.2014, ο. 1). 

ε) 702/2014της Επιτροπής, της 25ης Ιουνίου 2014, για 
την κήρυξη ορισμένων κατηγοριών ενισχύσεων στους 
τομείς της γεωργίας και δασοκομίας και σε αγροτικές 
περιοχές συμβιβάσιμων με την εσωτερική αγορά κατ’ 
εφαρμογή των άρθρων 107 και 108 της Συνθήκης για 
τη λειτουργία της Ευρωπαϊκής Ένωσης (ΕΕ I 193 της 
1.7.2014, σ. 1). 

στ) 2015/1588 του Συμβουλίου, της 13ης Ιουλίου 2015, 
για την εφαρμογή των άρθρων 107 και 108 της Συνθήκης 
για τη λειτουργία της Ευρωπαϊκής Ένωσης σε ορισμένες 
κατηγορίες οριζόντιων κρατικών ενισχύσεων (ΕΕ Ε 248 
της 24.9.2015, σ. 1). 

ζ) 891/2017 της Επιτροπής, της 13ης Μαρτίου 2017, για 
τη συμπλήρωση του κανονισμού (ΕΕ) αριθ. 1308/2013 
του Ευρωπαϊκού Κοινοβουλίου και του Συμβουλίου όσον 

αφορά τους τομείς των οπωροκηπευτικών και των μετα¬ 
ποιημένων οπωροκηπευτικών και τη συμπλήρωση του 
κανονισμού (ΕΕ) αριθ. 1306/2013 του Ευρωπαϊκού Κοινο¬ 
βουλίου και του Συμβουλίου όσον αφορά τις κυρώσεις 
που πρέπει να επιβληθούν στους εν λόγω τομείς, καθώς 
και για την τροποποίηση του εκτελεστικού κανονισμού 
της Επιτροπής (ΕΕ) αριθ. 543/201 1. 

η) 892/2017 της Επιτροπής της 13ης Μαρτίου 2017 
για τη θέσπιση κανόνων εφαρμογής του κανονισμού 
(ΕΕ) αριθ. 1308/2013 του Ευρωπαϊκού Κοινοβουλίου και 
του Συμβουλίου όσον αφορά τους τομείς των οπωρο¬ 
κηπευτικών και των μεταποιημένων οπωροκηπευτικών. 

3. Την αριθ. 0 (2015) 9170 ίίπΒΐ /11-12-2015 εκτελε¬ 
στική απόφαση της Επιτροπής, για την έγκριση του 
προγράμματος αγροτικής ανάπτυξης της Ελλάδας για 
στήριξη από το Ευρωπαϊκό Γεωργικό Ταμείο Αγροτικής 
Ανάπτυξης, όπως κάθε φορά ισχύει. 

4) Την αριθ. 6(2015)7417/23-10-2015 απόφαση της 
Επιτροπής για την έγκριση του Επιχειρησιακού Προγράμ¬ 
ματος Θάλασσας και Αλιείας για στήριξη από το Ευρωπαϊ- 
κόΤαμείο Θάλασσας και Αλιείας, όπως κάθε φορά ισχύει. 

5. Τα 1691 /55099/19-05-2017,1774/58026/31 -5-2017, 
1842/60626/2-6-2017 και 1960/63928/23-6-2017 έγγρα¬ 
φα της Διεύθυνσης Συστημάτων Καλλιέργειας, τα από 
30/5/2017 και από 14/6/2017 έγγραφα της Δ/νσης Με¬ 
ταποίησης και Ποιοτικού Ελέγχου Τροφίμων Φυτικής 
Παραγωγής, τα 2426/58939/30-5-2017, 2550/64487/ 
20-6-2017 και από 21/6/2017 έγγραφα της Γενικής 
Δ/νσης Βιώσιμης Αλιείας,τα από 31 /5/2017 και 784/67813/ 
22-6-2017 έγγραφα της Δ/νσης Κτηνοτροφικών Υποδο¬ 
μών και Μεταποίησης Ζωϊκών Προϊόντων. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Η υπ' αριθ. 397/18235/2017 (Β'601) υπουργική από¬ 
φαση «Αρμόδια Αρχή, διαδικασία και δικαιολογητικά 
αναγνώρισης των Οργανώσεων Παραγωγών (Ο.Π.) και 
των Ενώσεών τους (Ε.Ο.Π.), καθώς και των Ομάδων Πα¬ 
ραγωγών (Ομ.Π.)», τροποποιείται ως εξής: 

1. Η παράγραφος 1 του άρθρου 1 αντικαθίσταται ως 
εξής: 

« Άρθρο 1 

Σκοπός - πεδίο εφαρμογής 

1. Σκοπός της απόφασης αυτής είναι ο καθορισμός 
των αναγκαίων συμπληρωματικών μέτρων για την 
εφαρμογή των διατάξεων των άρθρων 5,16 και 27 του 
Κανονισμού (ΕΕ) 1305/2013, των άρθρων 6 και 19 του 
Εκτελεστικού Κανονισμού (ΕΕ) 702/2014, των άρθρων 
152, 153, 154, 155, 156, 159, 160, 161 και 164 έως και 
175 του Κανονισμού (ΕΕ) 1308/2013, των άρθρων 6 έως 
και 31 του Κανονισμού (ΕΕ) 1379/2013, των άρθρων 1,2 
και 3 του Εκτελεστικού Κανονισμού (ΕΕ) 1419/2013 και 
των άρθρων 1,2 και 3 του Εκτελεστικού Κανονισμού (ΕΕ) 
1418/2013 σχετικά με τη διαδικασία αναγνώρισης των 
Ομάδων Παραγωγών (Ομ.Π.), των Οργανώσεων Παρα¬ 
γωγών (Ο.Π.) και των Ενώσεων Οργανώσεων Παραγωγών 
(Ε.Ο.Π.), τα κριτήρια, τις αρμόδιες αρχές και τα απαιτού- 
μενα δικαιολογητικά για την αναγνώρισή τους. 


2. Το άρθρο 2 αντικαθίσταται ως εξής: 

«Άρθρο 2 

Έννοια των ΟμΠ, Ο.Π και των Ε.Ο.Π- 

Συγχώνευση Ομ.Π., Ο.Π. και Ε.Ο.Π. 

1 α) Ως Ομ.Π. αναγνωρίζονται αυτοτελείς νομικές οντό¬ 
τητες του συνεταιριστικού ή εμπορικού δικαίου ή σαφώς 
οριζόμενα μέρη αυτών ή νομικά πρόσωπα του αστικού 
δικαίου, με πλήρη δικαιοπρακτική ικανότητα. 

β) Οι Ο.Π. αποτελούν αυτοτελείς νομικές οντότητες 
του συνεταιριστικού ή εμπορικού δικαίου ή σαφώς 
οριζόμενα μέρη αυτών. Οι Ο.Π. προϊόντων αλιείας και 
υδατοκαλλιέργειας και οι ενώσεις τους, του Κανονισμού 
1379/2013, μπορούν να αποτελούν και νομικά πρόσωπα 
του αστικού δικαίου. 

γ) Ως Ε.Ο.Π. αναγνωρίζονται αυτοτελείς νομικές οντό¬ 
τητες του συνεταιριστικού ή εμπορικού δικαίου ή σαφώς 
οριζόμενα μέρη αυτών. 

2. α) Οι Ομ.Π. συγκροτούνται με πρωτοβουλία παρα¬ 
γωγών, φυσικών ή/και νομικών προσώπων, που ασκούν 
αγροτική δραστηριότητα στους τομείς της παρ. 2 του 
άρθρου 1 του Κανονισμού 1308/2013, καθώς και στον 
τομέα του βαμβακιού. 

β) Οι Ο.Π. συγκροτούνται με πρωτοβουλία παραγω¬ 
γών, φυσικών ή/και νομικών προσώπων, που ασκούν 
αγροτική δραστηριότητα στους τομείς της παρ. 2 του 
άρθρου 1 του Κανονισμού 1308/2013, στους τομείς του 
άρθρου 2 του Κανονισμού 1379/2013, καθώς και στον 
τομέα του βαμβακιού. 

γ) Οι Ε.Ο.Π. συγκροτούνται με πρωτοβουλία αναγνω¬ 
ρισμένων Οργανώσεων Παραγωγών. 

3. Οι Ομ Π., οι Ο.Π. και οι Ε.Ο.Π., μπορούν να συγχω¬ 
νευτούν, εφόσον συγχωνευτούν ή απορροφηθούν τα 
νομικά πρόσωπα που αναγνωρίστηκαν σύμφωνα με τις 
διατάξεις της παρούσας. Η νέα νομική οντότητα είναι 
καθολικός διάδοχος των δικαιωμάτων και υποχρεώσε¬ 
ων των συγχωνευόμενων ή απορροφούμενων νομικών 
οντοτήτων.» 

3. α) Το πρώτο εδάφιο της περίπτωσης α της παρ. 1 
του άρθρου 3 αντικαθίσταται ως εξής: 

«α) Πρωτοβάθμια τριμελής Επιτροπή Αναγνώρισης 
(Π.Ε.Α.), στην έδρα κάθε ΔΑΟΚ που συγκροτείται από:» 

β) Στο δεύτερο εδάφιο της υποπερίπτωσης γγ της πε¬ 
ρίπτωσης α της παραγράφου 1 του Άρθρου 3, μετά από 
«...στον τομέα της αλιείας» προστίθεται η φράση «και 
των υδατοκαλλιεργειών». 

γ) Τα τελευταία δύο εδάφια της περίπτωσης α της παρ. 
1 του άρθρου 3 αντικαθίστανται ως εξής: 

«Έργο της Πρωτοβάθμιας Επιτροπής Αναγνώρισης 
(Π.Ε.Α.) είναι η αναγνώριση των Ομ.Π., Ο.Π. και Ε.Ο.Π., η 
τροποποίησή της, η ανάκληση ή αναστολή της». 

β) Μετά την περίπτωση β παρ. 1 του άρθρου 3 προ¬ 
στίθεται περίπτωση γ' ως εξής: 

«Για την παρακολούθηση και τον έλεγχο της λειτουργί¬ 
ας των Ομ.Π., Ο.Π. ή Ε.Ο.Π., συνιστάταιΤριμελής Επιτροπή 
Παρακολούθησης και Ελέγχου (Ε.Π.Ε.) της λειτουργίας 
τους στην έδρα κάθε ΔΑΟΚ. Με απόφαση του οικείου 
Περιφερειάρχη συγκροτείται η τριμελής επιτροπή απο- 
τελούμενη από έναν (1) υπάλληλο της Δ/νσης Αγροτικής 

Οικονομίας και Κτηνιατρικής της οικείας Περιφερειακής 
Ενότητας, κλάδου Γεωτεχνικού κατηγορίας Πανεπιστη¬ 
μιακής Εκπαίδευσης (ΠΕ), έναν (1) υπάλληλο κλάδου 
Ιχθυολόγων ή Γεωπονικού ή Κτηνιάτρων, κατηγορίας 
Πανεπιστημιακής Εκπαίδευσης (ΠΕ) και εν ελλείψει 
υπαλλήλων της κατηγορίας αυτής, δύο (2) υπαλλήλους 
της ίδιας Υπηρεσιακής μονάδας και του ιδίου κλάδου, 
κατηγορίας Τεχνολογικής Εκπαίδευσης (ΤΕ) ή Δευτε¬ 
ροβάθμιας Εκπαίδευσης (ΔΕ) με τους αντίστοιχους 
αναπληρωτές τους και έναν οικονομικό υπάλληλο της 
οικείας Περιφερειακής Ενότητας κατηγορίας Πανεπι¬ 
στημιακής Εκπαίδευσης (ΠΕ) και εν ελλείψει υπαλλήλου 
της κατηγορίας αυτής από έναν (1) υπάλληλο της ίδιας 
Περιφερειακής Ενότητας κατηγορίαςΤεχνολογικής (ΤΕ) 
ή Δευτεροβάθμιας Εκπαίδευσης (ΔΕ) με τους αντίστοι¬ 
χους αναπληρωτές τους. Οι αποφάσεις ορισμού μελών 
της τριμελούς Επιτροπής Παρακολούθησης και Ελέγχου 
(Ε.Π.Ε.) κοινοποιούνται στο Τμήμα Αγροτικών Συνεταιρι¬ 
σμών και Ομαδικών Δραστηριοτήτων της Διεύθυνσης 
Οικονομικών Ελέγχων, Επιθεώρησης και Συνεργατισμού 
του Υπουργείου Αγροτικής Ανάπτυξης καιΤροφίμων (Υπ. 
Α. Α.Τ.). Ο έλεγχος διοικητικός ή/και επιτόπιος διενεργεί- 
ται σε τακτά χρονικά διαστήματα και σε κάθε περίπτωση 
εντός 3ετίας, εκτός εάν προβλέπεται διαφορετικά από 
ειδικότερες διατάξεις». 

4. α) Στο άρθρο 4, παράγραφος 1, περίπτωση Α), στο 
τέλος της υποπερίπτωσης α) προστίθεται η φράση «όπου 
απαιτείται». 

β) Στο άρθρο 4, παράγραφος 1, περίπτωση Α) η υπο¬ 
περίπτωση γ) αντικαθίσταται ως εξής: «Απόσπασμα πρα¬ 
κτικών του αρμοδίου για τη λήψη σχετικών αποφάσεων 
οργάνου του ν.π., από το οποίο προκύπτει ότι καταρτί¬ 
σθηκε - ψηφίστηκε το καταστατικό λειτουργίας». 

γ) Στο άρθρο 4, παράγραφος 1, περίπτωση Α) η υπο¬ 
περίπτωση δ) καταργείται. 

δ) Στο άρθρο 4, παράγραφος 1, περίπτωση Α), υποπε¬ 
ρίπτωση ε) το σημείο ββ) αντικαθίσταται ως εξής: 

«ββ) την υποχρέωση των μελών να καταβάλλουν τις 
χρηματικές εισφορές που απαιτούνται για τη χρηματο¬ 
δότηση της Ομ.Π ή Ο.Π. και να διακινούν εφόσον έχουν 
εμπορική ιδιότητα μέσω της Ομ.Π ή Ο.Π τουλάχιστον το 
80% της παραγωγής τους.». 

ε) Στο άρθρο 4 παράγραφος 1 περίπτωση Α), το τε¬ 
λευταίο εδάφιο της υποπερίπτωσης ε), αντικαθίσταται 
ως εξής: «Το καταστατικό λειτουργίας της Ομ.Π ή Ο.Π. 
που είναι σαφώς οριζόμενο μέρος νομικής οντότητας 
του συνεταιριστικού ή εμπορικού δικαίου, καταρτίζεται 
από τα μέλη της Ομ. Π ή Ο.Π., εγκρίνεται από το αρμόδιο 
για τη λήψη σχετικών αποφάσεων όργανο του ν.π. και 
δεν καταχωρίζεται ούτε δημοσιεύεται. Το καταστατικό 
των Ο.Π. του Κανονισμού 1379/2013 και του Κανονισμού 
1308/2013, εκτός αυτών του τομέα του γάλακτος και 
των γαλακτοκομικών προϊόντων, περιλαμβάνει πέραν 
των ανωτέρω και όσα προβλέπονται στις διατάξεις των 
ανωτέρω Κανονισμών». 

στ) Στο άρθρο 4, παράγραφος 2, η υποπερίπτωση γ), 
αντικαθίσταται ως εξής: «εάν πληρούνται τα κριτήρια 
αναγνώρισης συγκεκριμένα: όσον αφορά τις Ο.Π., η ελά¬ 
χιστη εμπορευθείσα αξία παραγωγής, όπου απαιτείται, να 


αποδεικνύεται με τιμολόγια πώλησης των μελών. Για τον 
προσδιορισμό λαμβάνεται υπόψη ο μέσος όρος της εμπο- 
ρευθείσας αξίας παραγωγής των δύο (2) προηγούμενων 
ημερολογιακών ετών από την ημερομηνία αναγνώρισης 
της Ο.Π. Σε περιπτώσεις «ανωτέρας βίας» και «εξαιρετι¬ 
κών περιστάσεων», όπως αυτές ορίζονται στις κείμενες 
Κοινοτικές διατάξεις, για τον προσδιορισμό της ελάχιστης 
εμπορευθείσας αξίας παραγωγής, μπορεί να λαμβάνεται 
υπόψη, ο μέσος όρος των δύο (2) εκ των τριών (3) προ¬ 
ηγούμενων ημερολογιακών ετών από την ημερομηνία 
αναγνώρισης της Ο.Π., εκτός εάν ορίζονται ευνοϊκότερες 
διατάξεις στους οικείους ενωσιακούς κανονισμούς. 

ζ) Στο άρθρο 4 παράγραφος 2 προστίθεται εδάφιο δ) 
ως εξής: «Για τις Οργανώσεις Παραγωγών προϊόντων 
αλιείας και υδατοκαλλιέργειας, τα ελάχιστα κριτήρια 
αναγνώρισης, τα αιτήματα αναγνώρισης, όπως και ο 
μορφότυπος υποβολής τους, καθορίζονται στις ενωσι- 
ακές διατάξεις». 

η) Στο άρθρο 4 η παράγραφος 6, συμπληρώνεται στα 
αντίστοιχα σημεία με «και Ομ.Π.». 

5. α) Στο άρθρο 6, η περίπτωση Α), αντικαθίσταται ως 
εξής: «Για την αναγνώριση των Ομ.Π. απαιτούνται ανά 
τομέα αγροτικής παραγωγής τουλάχιστον πέντε (5) φυ¬ 
σικά ή/και νομικά πρόσωπα μέλη παραγωγοί. 

β) Στο άρθρο 6, η περίπτωση Β), αντικαθίσταται ως 
εξής: «Β) Για την αναγνώριση Ο.Π απαιτούνται κατ' ελάχι¬ 
στο είκοσι (20) μέλη. Η απαιτούμενη ελάχιστη αξία εμπο¬ 
ρευθείσας παραγωγής, για όλα τα προϊόντα που δύνα- 
νται να αναγνωριστούν ως Ο.Π καθορίζεται σε 250.000 
ευρώ. Για την αναγνώριση αλιευτικών και βιολογικών 
Ο.Π καθώς και των Ο.Π. που βρίσκονται σε νησιά εκτός 
Κρήτης και Εύβοιας καθώς και σε ορεινές περιοχές, όπως 
αυτές ορίζονται στην Οδηγία 81/645/ΕΟΚτου Συμβου¬ 
λίου, όπως ισχύει κάθε φορά, απαιτούνται κατ' ελάχιστο 
δέκα (10) μέλη και ελάχιστη εμπορευθείσα παραγωγή 
100.000 ευρώ.». 

γ) Στο άρθρο 6 προστίθεται περίπτωση Ε ως εξής: 
«Ε) Οι Ομ.Π., Ο.Π. και Ε.Ο.Π., υποχρεούνται να ενημερώ¬ 
νουν άμεσα εγγράφως την αρμόδια ΔΑΟΚ, με το ονομα¬ 
τεπώνυμο ή επωνυμία, καθώς και τον Α.Φ.Μ. του μέλους 
που εγγράφεται ή αποχωρεί. Η αρμόδια ΔΑΟΚ καταχωρεί 
τα σχετικά στοιχεία στο Μητρώο Ομ.Π., Ο.Π. και Ε.Ο.Π. 
του άρθρου 7.». 

6. α) Στο άρθρο 7, η παράγραφος 1, συμπληρώνεται ως 
εξής: «Στο Μητρώο Ομ.Π., Ο.Π. και Ε.Ο.Π. έχουν πρόσβα¬ 
ση οι καθ'ύλην Υπηρεσίες του Υπουργείου Αγροτικής 
Ανάπτυξης καιΤροφίμων και οι αρμόδιες ΔΑΟΚ, καθώς 
και η Δ/νση Οικονομικών Ελέγχων, Επιθεώρησης και Συ¬ 
νεργατισμού του Υπ.Α.Α.Τ., για τα μέλη της Ομ.Π.,Ο.Π. 
και Ε.Ο.Π..». 

β) Στο άρθρο 7 η παράγραφος 4, η υποπερίπτωση α) 
αντικαθίσταται ως εξής: «α. Για τις Ομ.Π., Ο.Π. και Ε.Ο.Π. 
που έχουν αναγνωριστεί έως την έκδοση της παρού¬ 
σας απόφασης, τα στοιχεία των ως άνω περιπτώσεων 
της παραγράφου 2 του παρόντος άρθρου, καταχωρού- 
νται εντός τριών (3) μηνών από την έναρξη ισχύος της 
παρούσης. Η ετήσια επικαιροποίηση των στοιχείων, θα 
πραγματοποιείται έως την 30η Απριλίου εκάστου έτους». 

γ) Στο άρθρο 7 η παράγραφος 4, υποπερίπτωση β) 
αντικαθίσταται ως εξής: «β. Οι Δ/νσεις Αγροτικής Οικο¬ 
νομίας και Κτηνιατρικής των Περιφερειακών Ενοτήτων 
καταχωρίζουν και επικαιροποιούν στο Μητρώο τα στοι¬ 
χεία του παρόντος άρθρου». 

7. α) Στο άρθρο 8 η υποπερίπτωση α) της παρ. 1 αντικα¬ 
θίσταται ως εξής: «α) Η υπ'αριθ. 5746/157266/11.12.2014 
απόφαση του Υπουργού Αγροτικής Ανάπτυξης και 
Τροφίμων «Καθορισμός των αναγκαίων συμπληρωμα¬ 
τικών μέτρων για την εφαρμογή του Κανονισμού (ΕΕ) 
1308/2013 του Ευρωπαϊκού Κοινοβουλίου και του Συμ¬ 
βουλίου, όσον αφορά την αναγνώριση των Οργανώσε¬ 
ων Παραγωγών και Ενώσεων Οργανώσεων Παραγωγών 
στον τομέα του ελαιολάδου και των επιτραπέζιων ελιών» 
(Β' 3351 /12.12.2014), με την επιφύλαξη της παραγράφου 
4 του άρθρου 9 της παρούσας». 

β) Στο άρθρο 8, η υποπερίπτωση β) αντικαθίστα¬ 
ται ως εξής «β) Το άρθρο 2 και το άρθρο 3 εκτός της 
παρ. 11, η οποία αναριθμείται σε παρ. 3 του άρθρου 
1, καθώς και το αντίστοιχο παράρτημα της υπ' αριθ. 
2133/101443/2013 (ΦΕΚΒ' 2226) κοινή υπουργική από¬ 
φαση σχετικά με "Μέτρα εφαρμογής των Κανονισμών 
(ΕΚ) αριθ. 1234/2007, (ΕΕ) αριθ. 511/2012 και (ΕΕ) αριθ. 
880/2012, όπως ισχύουν, σχετικά με την αναγνώριση 
Οργανώσεων Παραγωγών και των Ενώσεών τους, καθώς 
και Διεπαγγελματικών Οργανώσεων και τις διαπραγμα¬ 
τεύσεις συμβολαίων στον τομέα του γάλακτος και των 
γαλακτοκομικών προϊόντων" σχετικά με τα θέματα των 
οργανώσεων παραγωγών στον γαλακτοκομικό τομέα. Οι 
λοιπές διατάξεις της υπ'αριθ. 2133/101443/2013 (ΦΕΚ Β' 
2226) κοινή υπουργική απόφαση παραμένουν σε ισχύ», 
γ) Στο άρθρο 8, στην παράγραφο 1, προστίθεται υπο¬ 


περίπτωση γ) ως εξής: «γ) Η παράγραφος 3.3. και 3.4 
του άρθρου 8 και το παράρτημα 4 της υπ'αριθ. 266355/ 
11 -02-2009 (ΦΕΚ 594/Β72009) κοινή υπουργική απόφα¬ 
ση, όπως ισχύει.». 

8. α) Στο άρθρο 9, η παράγραφος 1, στο τέλος ... από 
την δημοσίευση, συμπληρώνεται με «του ν. 4384/2016 
(ΦΕΚ Α' 78)». 

β) αα) Στο άρθρο 9, η παράγραφος 2 αντικαθίσταται 
ως εξής: «2. Οι Ομ.Π. και οι Ο.Π. που έχουν συσταθεί και 
αναγνωριστεί μετά τη δημοσίευση του ν. 4384/2016 
και επιθυμούν τη χρηματοδότησή τους σύμφωνα με 
τις διατάξεις της ενωσιακής νομοθεσίας, εφαρμόζουν 
τις διατάξεις της παρούσας για την επικαιροποίηση της 
αναγνώρισή τους». 

ββ) Στο άρθρο 9, προστίθεται παράγραφος 3, ως εξής: 

«3. Για τις Οργανώσεις Παραγωγών και Ενώσεις Ορ¬ 
γανώσεων Παραγωγών στο τομέα του ελαιολάδου και 
επιτραπέζιας ελιάς οι οποίες έχουν αναγνωρισθεί με 
βάσει τα κριτήρια που αναφέρονται στο άρθρο 3 της 
αριθ. 5746/157266/11/12/14 απόφασης και έχουν σε 
ισχύ τριετές πρόγραμμα δραστηριοτήτων στα πλαίσια 
των καν.(ΕΕ) 611/2014 και 615/2014 και μέχρι τη λήξη αυ¬ 
τού, ισχύουν τα κριτήρια αναγνώρισης που ίσχυαν όταν 
εγκρίθηκε το τριετές πρόγραμμα δραστηριοτήτων.». 

9. Η ισχύς του παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2017 

Ο Υπουργός 

